Numeroase reacții au apărut în rețele sociale ca urmare a constatării făcute de mai mulți bloggeri că la o căutare după ”proasta României” pe Google, din aproximativ 4.240.000 rezultate, primele pagini sunt rezervate unor știri despre actualul premier, Viorica Dăncilă.

De la cele mai cunoscute gafe în aparițiile publice făcute de Viorica Dăncilă la articolele de pe siteurile de satiră, asocierea cu Viorica Dăncilă a devenit atât de puternică încât cel mai folosit motor de căutare din lume consideră că cei care ar căuta ”proasta României” ar putea fi interesați de premierul țării, Viorica Dăncilă.

Totuși, primele rezultate listate sunt ale unor siteuri a căror credibilitate poate fi pusă la îndoială, însă pot fi observate și articole în care a fost folosit acest apelativ asociat cu numele premierului și de publicații considerate ”quality”.

Rezultatele sunt similare la căutarea după ”proasta României” atât pentru conținutul combinat, cât și doar pentru cel video sau foto.